Document ID: 32013R0777

UREDBA KOMISIJE (EU) br. 777/2013
оd 12. kolovoza 2013.
o izmjeni priloga II., III. i V. Uredbi (EZ) br. 396/2005 Europskog parlamenta i Vijeća u pogledu maksimalnih razina ostataka klodinafopa, klomazona, diurona, etalfluralina, joksinila, iprovalikarba, maleinskog hidrazida, mepanipirima, metkonazola, prosulfokarba i tepraloksidima u ili na određenim proizvodima
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 14. stavak 1. točku (a) i njezin članak 49. stavak 2.,
budući da:
(1)
Maksimalne razine ostataka (MRO-vi) joksinila, iprovalikarba, maleinskog hidrazida i mepanipirima utvrđene su u Prilogu II. i dijelu B Priloga III. Uredbi (EZ) br. 396/2005. MRO-vi za klodinafop, klomazon, diuron, etalfluralin, metkonazol, prosulfokarb i tepraloksidim utvrđeni su u dijelu A Priloga III. toj Uredbi.
(2)
Europska agencija za sigurnost hrane (dalje u tekstu „Agencija”) dostavila je za klodinafop obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (2) Agencija je predložila je da se izmijeni definicija ostatka. Preporučila je da se smanji MRO za raž u zrnu i pšenicu u zrnu. Za ostale je proizvode preporučila da se povećaju ili zadrže postojeći MRO-vi.
(3)
Agencija je za klomazon dostavila obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (3). Agencija je preporučila da se smanji MRO za začinsko bilje, sjeme repice i bučine sjemenke. Za ostale je proizvode preporučila da se povećaju ili zadrže postojeći MRO-vi. Agencija je zaključila da u vezi s MRO-vima za krastavce, dinje (kivano) i korabicu određene informacije nisu dostupne i da je potrebno da osobe koje upravljaju rizikom obave daljnje razmatranje. Budući da nema rizika za potrošače, MRO-ve za te proizvode treba utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-vi pregledati uzimajući u obzir informacije koje budu dostupne unutar dvije godine nakon objave ove Uredbe.
(4)
Agencija je za diuron dostavila obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (4) Agencija je predložila je da se izmijeni definicija ostatka. Preporučila je da se smanji MRO za jezgričasto voće i vinsko grožđe. Za ostale je proizvode preporučila da se povećaju ili zadrže postojeći MRO-vi. Agencija je zaključila da u vezi s MRO-vima za jezgričasto voće i vinsko grožđe određene informacije nisu dostupne i da je potrebno da osobe koje upravljaju rizikom obave daljnje razmatranje. Budući da nema rizika za potrošače, MRO-ve za te proizvode treba utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-vi pregledati uzimajući u obzir informacije koje budu dostupne unutar dvije godine nakon objave ove Uredbe.
(5)
Budući da više nije odobrena uporaba etalflurana u Uniji i da nije prijavljeno odobrenje uporabe u trećim zemljama, Agencija je preporučila da se MRO smanji za sve proizvode na odgovarajuću razinu analitičkog određivanja. Stoga MRO-ve za etalfluralin utvrđene u prilozima II. i III. treba izbrisati.
(6)
Agencija je za joksinil dostavila obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (5) Agencija je preporučila da se povećaju ili zadrže postojeći MRO-vi za sve proizvode.
(7)
Agencija je za iprovalikarb dostavila obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (6) Agencija je preporučila da se smanji MRO za krumpir, rajčice, zelenu salatu, širokolisnu endiviju i rikolu. Za ostale je proizvode preporučila da se povećaju ili zadrže postojeći MRO-vi. Agencija je zaključila da u vezi s MRO-vima za zelenu salatu, širokolisnu endiviju i rikolu određene informacije nisu dostupne i da je potrebno da osobe koje upravljaju rizikom obave daljnje razmatranje. Budući da nema rizika za potrošače, MRO-ve za te proizvode treba utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-vi pregledati uzimajući u obzir informacije koje budu dostupne unutar dvije godine nakon objave ove Uredbe.
(8)
Agencija je za maleinski hidrazid dostavila obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (7) Agencija je predložila je da se izmijeni definicija ostatka za mlijeko i preporučila je da se smanji MRO za goveđe, ovčje i kozje mlijeko. Za ostale je proizvode preporučila da se povećaju ili zadrže postojeći MRO-vi. Agencija je zaključila da u vezi s MRO-vima za krumpir, mrkvu, pastrnjak, češnjak, luk i ljutiku određene informacije nisu dostupne i da je potrebno da osobe koje upravljaju rizikom obave daljnje razmatranje. Budući da nema rizika za potrošače, MRO-ve za te proizvode treba utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-vi pregledati uzimajući u obzir informacije koje budu dostupne unutar dvije godine nakon objave ove Uredbe.
(9)
Agencija je za mepanipirim dostavila obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (8) Agencija je predložila je da se izmijeni definicija ostatka. Preporučila je da se smanji MRO za stolno grožđe, vinsko grožđe, jagode, rajčice i patlidžane. Za ostale je proizvode preporučila da se povećaju ili zadrže postojeći MRO-vi.
(10)
Agencija je za metkonazol dostavila obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (9) Agencija je predložila je da se izmijeni definicija ostatka. Preporučila je da se smanji MRO za grašak (svježi bez mahuna), kikiriki, raž u zrnu i goveđa jetra. Za ostale je proizvode preporučila se da se povećaju ili zadrže postojeći MRO-vi. Agencija je zaključila da u vezi s MRO-vima za dinje (kivano) određene informacije nisu dostupne i da je potrebno da osobe koje upravljaju rizikom obave daljnje razmatranje. Budući da nema rizika za potrošače, MRO-ve za te proizvode treba utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-vi pregledati uzimajući u obzir informacije koje budu dostupne unutar dvije godine nakon objave ove Uredbe.
(11)
Agencija je za prosulfokarb dostavila obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (10) Agencija je preporučila da se smanji MRO za krumpir, celer korjenaš, hren, pastrnjak, korjenje peršina, turovac, luk, ljutiku, mladi luk, grah (svježi s mahunama), grah (svježi bez mahuna), grašak (svježi s mahunama), grašak (svježi bez mahuna), šparoge, celer, artičoku, poriluk, grah (sušeni), grašak (sušeni), sjemenke maka, sjemenke suncokreta, ječam u zrnu, zob u zrnu, raž u zrnu i pšenicu u zrnu. Za ostale je proizvode preporučila da se povećaju ili zadrže postojeći MRO-vi. Agencija je zaključila da u vezi s MRO-vima za jagode, mrkvu, celer korjenaš, hren, pastrnjak, korjenje peršina, turovac, začinsko bilje, celer i začine (dobivene od sjemenja, voća i bobica) određene informacije nisu dostupne i da je potrebno da osobe koje upravljaju rizikom obave daljnje razmatranje. Budući da nema rizika za potrošače, MRO-ve za te proizvode treba utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-vi pregledati uzimajući u obzir informacije koje budu dostupne unutar dvije godine nakon objave ove Uredbe.
(12)
Agencija je za tepraloksidim dostavila obrazloženo mišljenje o postojećim MRO-vima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1. (11) Agencija je predložila je da se izmijeni definicija ostatka. Preporučila je da se smanji MRO za krumpir, ciklu, mrkvu, celer korjenaš, hren, pastrnjak, korjenje peršina, turovac, švedsku repu, repu, grah (sušeni), leću (sušenu), grašak (sušeni), sjemenke lana, sjeme repice, meso peradi, mast peradi, jetra peradi i ptičja jaja. Za ostale je proizvode preporučila da se povećaju ili zadrže postojeći MRO-vi. Agencija je zaključila da u vezi s MRO-vima za jagode, drugo sitno voće i bobice, bundeve s jestivom korom, kupusnjače, lišće celera, poriluk, grah (sušeni), leću i grašak (sušeni) određene informacije nisu dostupne i da je potrebno da osobe koje upravljaju rizikom obave daljnje razmatranje. Budući da nema rizika za potrošače, MRO-ve za te proizvode treba utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-vi pregledati uzimajući u obzir informacije koje budu dostupne unutar dvije godine nakon objave ove Uredbe.
(13)
Na temelju obrazloženih mišljenja Agencije i uzimajući u obzir čimbenike relevantne za pitanje koje se razmatra, potrebne izmjene MRO-va u skladu su s uvjetima članka 14. stavka 2. Uredbe (EZ) br. 396/2005.
(14)
Preko Svjetske trgovinske organizacije zatraženo je mišljenje trgovačkih partnera Unije o novim MRO-vima te su njihove napomene uzete u obzir.
(15)
Prije nego što se izmijenjeni MRO-vi počnu primjenjivati, potrebno je omogućiti razumno razdoblje kako bi se državama članicama i zainteresiranim stranama omogućilo da se pripreme za ispunjivanje novih zahtjeva koji proizlaze iz izmjene MRO-va.
(16)
Prilog II., dijelove A i B Priloga III. i Prilog V. Uredbi (EZ) br. 396/2005 treba stoga na odgovarajući način izmijeniti.
(17)
Kako bi se omogućilo uobičajeno stavljanje na tržište, prerada i potrošnja proizvoda, ovom se Uredbom trebaju utvrditi prijelazne odredbe za proizvode koji su proizvedeni prije izmjene MRO-va i za koje postoje informacije kojima se pokazuje da je zadržana visoka razina zaštite potrošača.
(18)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nisu im se usprotivili ni Europski parlament ni Vijeće,
DONIJELA JE OVU UREDBU:
Članak 1.
Prilozi II., III. i V. Uredbi (EZ) br. 396/2005 mijenjaju se u skladu s Prilogom ovoj Uredbi.
Članak 2.
Uredba (EZ) br. 396/2005 kako je glasila prije nego što je izmijenjena ovom Uredbom nastavit će se primjenjivati na proizvode koji su proizvedeni prije 6. ožujka 2014.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 6. ožujka 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. kolovoza 2013.

Labels: 1
17
20
0
3
6